Karrani dynasty

Na dem found de Karrani dynasty (Pashto: کرلاڼي, romanized: Karlāṇī, Bengali: কররাণী, romanized: Korrāṇī) insyd 1564 by Taj Khan Karrani, an ethnic Afghan from de Karlani tribe, wey dey hail from Bangash district. Na e be de last dynasty make e rule de Sultanate of Bengal.

 History 

 Founding 
Na Taj Khan be formerly an employee of de Sur Emperor Sher Shah Suri. From 1562 to 1564, Taj Khan capture south-eastern Bihar den West Bengal, den plus ein assassination of de last Muhammed Shahi ruler, he seize all of Bengal. Na de capital be at Gaur. Na Taj Khan be followed by Sulaiman Khan Karrani, wey shift de seat of government from Gaur to Tanda (sanso insyd Malda) insyd 1565. Insyd 1568, Sulaiman Khan annex Orissa to de Karrani sultanate permanently. Nominally he accept sovereignty of de Mughal Emperor Akbar, den ein prime minister Lodi Khan placate de Mughals plus gifts den banqueting. Sulaiman Khan ein authority extend from Koch Bihar to Puri, den from Son River to Brahmaputra River.

 Mughal invasion 
For 25 September 1574, de Mughal general Munim Khan capture de Karrani capital Tanda. De Battle of Tukaroi dem fight for 3 March 1575 force Daud Khan Karrani, de last Karrani ruler, make he withdraw to Orissa. De battle lead to de Treaty of Katak insyd wich Daud cede de whole of Bengal den Bihar, wey he retain Orissa per. De treaty eventually fail after de death of Munim Khan wey die for de age of 50 insyd October 1575. Daud Khan take de opportunity wey he invade Bengal, wey he declare independence from Akbar. De Mughal onslaught against de Karrani sultanate end plus de Battle of Rajmahal for 12 July 1576, wey de Mughal general Khan Jahan I lead. Na dem execute Daud Khan. However, de Pashtuns den de local landlords dem know as Baro Bhuyans wey Isa Khan lead continue make e resist de Mughal invasion. Later insyd 1612 during de reign of Jahangir, na dem decisively consolidate Bengal as a Mughal province.

 List of rulers 
NameReignSultan Taj Khan Karraniسلطان تاج خان کرلاڼیBengali: সুলতান তাজ খাঁন কররাণী1564–1565Sultan Sulayman Khan Karraniسلطان سلیمان خان کرلاڼیBengali: সুলতান সুলেমান খাঁন কররাণী1565–1572Sultan Bayazid Khan Karraniسلطان بایزید خان کرلاڼیBengali: সুলতান বায়েজ়ীদ খাঁন কররাণী1572Sultan Dawud Khan Karraniسلطان داود خان کرلاڼیBengali: সুলতান দাঊদ খাঁন কররাণী1572–1576

 References 
Category:Karrani dynasty
Category:Pashtun dynasties
Category:2025 Wiki Dey Love Ramadan Contributions

Category:1612 disestablishments
Category:1564 establishments insyd Asia